b'\n_START_ARTICLE_\nVesimies (sarjakuvahahmo)\n_START_SECTION_\nKulta -, Hopea- ja Pronssikausi (Pre-Crisis)\n_START_PARAGRAPH_\nP\xc3\xa4invastoin kuin monen muun DC Comicsin sankarin, Vesimiehen synnyintarina on hahmon luomisen j\xc3\xa4lkeen (1941) muuttunut muutamaankin otteeseen. Nk. Kultaisella Kaudella (noin. 1938-1949) Vesimies ei ollut syntyper\xc3\xa4inen Atlantiksen kadonneen mantereen asukki. H\xc3\xa4n oli erikoislaatuisen tiedemiehen luoma "koeputkilapsi", jonka ainoa supervoima oli kyky selviyty\xc3\xa4 veden alla. H\xc3\xa4n my\xc3\xb6s toimi enemm\xc3\xa4n seikkailijana kuin supersankarina._NEWLINE_Hopeisella ja Pronssi Kaudella (1950-luvun alku-1986) Vesimies oli voimiltaan ja erikoiskyvyilt\xc3\xa4\xc3\xa4n samantapainen kuin nyky\xc3\xa4\xc3\xa4n. H\xc3\xa4n oli synnyinper\xc3\xa4lt\xc3\xa4\xc3\xa4n kuitenkin Tom Curryn biologinen lapsi ja h\xc3\xa4nen \xc3\xa4itins\xc3\xa4 Atlanna ei ollut kuningatar vaan merenneito.\n_START_SECTION_\nModerni Vesimies (Post-Crisis)\n_START_PARAGRAPH_\nVuonna 1987, Vesimiehen synnyintarina muuttui nykyisin sarjakuvissa k\xc3\xa4ytett\xc3\xa4v\xc3\xa4\xc3\xa4n muotoonsa. Orin-nimen saanut lapsi syntyi Atlantiksessa velho Atlanin ja Kuningatar Atlannan lapseksi. Atlantiksen taikauskoiset asukkaat uskoivat lapsen k\xc3\xa4rsiv\xc3\xa4n muinaisen hirvi\xc3\xb6n, Kordaxin, kirouksesta koska Orinin hiukset olivat keltaiset ja h\xc3\xa4n pystyi kommunikoimaan merenel\xc3\xa4vien kanssa. Hyl\xc3\xa4tyn Orinin l\xc3\xb6ysiv\xc3\xa4t delfiinit, jotka hoitivat nuorta lasta ja toimittivat t\xc3\xa4m\xc3\xa4n majakkasaaren rannikolle. _NEWLINE_Majakanvartija Thomas (kutsuttu nykyaikana my\xc3\xb6s Arthuriksi) Curry l\xc3\xb6ysi nuoren Orinin. Tom adoptoi ja kasvatti lapsen, nimeten h\xc3\xa4net Arthur Curryksi. Adoptiois\xc3\xa4ns\xc3\xa4 kuoleman j\xc3\xa4lkeen Arthur l\xc3\xa4hti etsim\xc3\xa4\xc3\xa4n paikkaansa maailmalta. Matkan aikana kohtasi Kakon, naispuolisen eskimon, jonka kanssa h\xc3\xa4nell\xc3\xa4 oli lyhyt suhde. Suhteen p\xc3\xa4\xc3\xa4tytty\xc3\xa4 Arthur l\xc3\xa4hti Kakon kotikyl\xc3\xa4st\xc3\xa4 saaden vasta my\xc3\xb6hemmin selville ett\xc3\xa4 Kako oli synnytt\xc3\xa4nyt h\xc3\xa4nen poikansa Koryakin._NEWLINE_Merenalaisilla tutkimusretkill\xc3\xa4\xc3\xa4n h\xc3\xa4n joutui sattumalta vedenalaisen Poseidon-kaupungin vartijoiden vangiksi. Vankeusaikanaan tutustui tulevaan liittolaiseensa tiedemies Vulkoon, jonka avustamana suojeli Poseidonia merenalaisten hirvi\xc3\xb6iden hy\xc3\xb6kk\xc3\xa4ykselt\xc3\xa4. Vapauduttuaan Arthur sai kuulla synnyintarinansa ja Kuningatar Atlannan poikana, h\xc3\xa4net kruunattiin Atlantiksen kuninkaaksi (tosin menetti my\xc3\xb6hemmin arvoasemansa The Obsidian Age -sarjakuvatarinassa 2003). _NEWLINE_My\xc3\xb6hemmin Arthur tapasi supersankari Salaman (Barry Allen) ja t\xc3\xa4m\xc3\xa4n inspiroimana ryhtyi itsekin supersankariksi k\xc3\xa4ytt\xc3\xa4en nime\xc3\xa4 Vesimies.\n_START_SECTION_\nSmallville\n_START_PARAGRAPH_\nVesimies esiintyi muutaman kerran vierailevana hahmona Smallville-sarjassa ja teki ensi esiintymisen sarjan viidennell\xc3\xa4 tuotantokaudella 20. lokakuuta 2005, jossa Alan Ritchson n\xc3\xa4ytteli tulevaa supersankaria. Sarjassa hahmo tunnetaan pelk\xc3\xa4st\xc3\xa4\xc3\xa4n nimell\xc3\xa4 Arthur Curry tai lyhyesti AC. H\xc3\xa4nen kerrotaan olevan biologian opiskelija Miamin yliopistossa ja kuuluu koulunsa uintijoukkueeseen. AC toimii salaa my\xc3\xb6s er\xc3\xa4\xc3\xa4nlaisena meriaktivistina pelastaessaan erin\xc3\xa4isi\xc3\xa4 merten olentoja ja niiden asuin alueita roistoilta kuten Lex Luthor._NEWLINE_AC esiintyi my\xc3\xb6s sarjan kuudennen kauden jaksossa "Justice", jossa h\xc3\xa4n ty\xc3\xb6skentelee Vihre\xc3\xa4n Nuolen supersankari-tiimiss\xc3\xa4, joka on er\xc3\xa4\xc3\xa4nlainen Oikeuden Puolustajien prototyypi. Ryhm\xc3\xa4ss\xc3\xa4 h\xc3\xa4n saa koodinimekseen Vesimies. Seuraavan kerran AC esiintyi sarjan 8. tuotantokauden avausjaksossa "Odyssey", jossa se oli etsim\xc3\xa4ss\xc3\xa4 Vihre\xc3\xa4n Nuolen johdolla Clarkia Pohjoisnavalta. Vihre\xc3\xa4 Nuoli lopulta l\xc3\xb6ysi h\xc3\xa4net Ven\xc3\xa4j\xc3\xa4lt\xc3\xa4 ja muut sankarit hajaantuivat omille teilleen, kunnes Luthorin entisen alaiset j\xc3\xa4ljittiv\xc3\xa4t AC:n Norjasta ja vangitsivat h\xc3\xa4net. Sittemmin Vihre\xc3\xa4 Nuoli pelasti h\xc3\xa4net, jonka j\xc3\xa4lkeen AC l\xc3\xa4hti my\xc3\xb6hemmin omille teilleen.\n_START_SECTION_\nAquaman (pilottijakso)\n_START_PARAGRAPH_\nVesimiehelle oli suunnitteilla oma televisiosarja Smallvillen tekij\xc3\xb6ilt\xc3\xa4, mutta Warner Brosin televisiokanavan WB ja UPN yhdistyess\xc3\xa4 tilalle tullut The CW ei halunnut ottaa mahdollista sarjaa ohjelmistoonsa syksylle 2006. T\xc3\xa4m\xc3\xa4n johdosta Aquaman j\xc3\xa4i yhden jakson mittaiseksi televisio-ohjelmaksi, mutta se oli saatavilla iTunesissa ja esitettiin televisiossa 9. kes\xc3\xa4kuuta 2009 Kanadassa._NEWLINE_Justin Hartleyn n\xc3\xa4yttelem\xc3\xa4 Vesimies asui Florida Keysiss\xc3\xa4, jossa h\xc3\xa4n ty\xc3\xb6skenteli rantabaarissa yst\xc3\xa4v\xc3\xa4ns\xc3\xa4 Evan kanssa. My\xc3\xb6hemmin jakson aikana AC:ksi kutsuttu Vesimies saa selville olevansa Atlantisin prinssi ja ryhtyy alun ep\xc3\xa4r\xc3\xb6innin j\xc3\xa4lkeen tutkimaan menneisyytt\xc3\xa4\xc3\xa4n tarkemmin. H\xc3\xa4n kohtaa sarjan aikana sarjakuvissakin esiintyneen vihollisensa Sirenin.\n_START_SECTION_\nAquaman\n_START_PARAGRAPH_\nVesimies esiintyi ensimm\xc3\xa4ist\xc3\xa4 kertaa animaatiosarjassa vuonna 1967 The Superman/Aquaman Hour of Adventure ohjelmassa, jossa oli yhdistetty kahden eri sarjan jaksoja yhdeksi ohjelmaksi. Vuotta my\xc3\xb6hemmin Vesimiehen sarjan jaksot eriteltiin omaksi sarjaksi Aquaman. Hahmon \xc3\xa4\xc3\xa4nen\xc3\xa4 toimi Marvin Miller._NEWLINE_Vesimies seikkaili sarjassa Vesipojan kanssa ja lis\xc3\xa4ksi se ratsasti usein Storm nimisell\xc3\xa4 merihevosella. Sill\xc3\xa4 oli supervahvuuden lis\xc3\xa4ksi kyky kommunikoida meriel\xc3\xa4inten kanssa ja luoda tiivistettyj\xc3\xa4 vesipalloja, joita se v\xc3\xa4lill\xc3\xa4 heitteli vihollisia p\xc3\xa4in. Vesimies kohtasi sarjassa useanlaisia vihollisia, joista sen arkkiviholliset olivat The Brain, Black Manta ja kuningatar Vassa.\n_START_SECTION_\nSuperyst\xc3\xa4v\xc3\xa4t\n_START_PARAGRAPH_\nVuonna 1973 Vesimies esiintyi Hanna-Barberan tuottamissa Superyst\xc3\xa4v\xc3\xa4t animaatiosarjoissa joita tuotettiin vuoteen 1985 asti. Vesimies kuului sarjan vakiosankareihin suurimmaksi osaksi ensimm\xc3\xa4isest\xc3\xa4 sarjasta l\xc3\xa4htien, jolloin kahdessa ensimm\xc3\xa4isessa sarjassa hahmon \xc3\xa4\xc3\xa4nen\xc3\xa4 toimi Norman Alden. My\xc3\xb6hemmiss\xc3\xa4 sarjoissa Vesimiehen \xc3\xa4\xc3\xa4nen\xc3\xa4 toimi William Callaway.\n_START_SECTION_\nTer\xc3\xa4smies\n_START_PARAGRAPH_\nVesimies teki yhden jakson mittaisen vierasroolin Ter\xc3\xa4smiehen animaatiosarjassa vuonna 1999 jaksossa "A Fish Story", jossa sankarin \xc3\xa4\xc3\xa4nen\xc3\xa4 toimi Miguel Ferrer. Se poikkesi luonteeltaan edellisiin sarjoihin verrattuna olemalla j\xc3\xa4m\xc3\xa4k\xc3\xa4mpi ja komentavampi Atlantisin kuningas._NEWLINE_Sarjassa Vesimies k\xc3\xa4y kapinaan rannikkoasukkaita vastaan, kun Lex Luthor aiheuttaa meress\xc3\xa4 vakavia ongelmia meren el\xc3\xa4imille kokeillaan. Luthor onnistuu kaappaamaan Vesimiehen, jonka my\xc3\xb6t\xc3\xa4 meren el\xc3\xa4imet aiheuttavat harmia laivoilla ja veneill\xc3\xa4 kulkeville ihmisille. Ter\xc3\xa4smies saapuu auttamaan Lois Lanen kanssa Vesimiest\xc3\xa4, joka on julistaa sodan rannikkoasukkaita vastaan h\xc3\xa4nen maailmansa h\xc3\xa4iritsemisest\xc3\xa4 ja itsens\xc3\xa4 sieppaamisesta.\n_START_SECTION_\nJustice League\n_START_PARAGRAPH_\nVesimiehell\xc3\xa4 oli vieraileva rooli Justice League ja Justice League Unlimited -sarjoissa, jossa hahmon \xc3\xa4\xc3\xa4nen\xc3\xa4 oli Scott Rummell._NEWLINE_Vesimies pohjautui suurilta osin kuumap\xc3\xa4iseen antisankariin, joka esiintyi vuosien 1994-2001 Vesimiehen sarjakuvissa. Sen ulkon\xc3\xa4k\xc3\xb6 oli my\xc3\xb6s erilainen Ter\xc3\xa4smies-sarjaan n\xc3\xa4hden pidempineen hiuksineen ja partoineen. Sarjan aikana h\xc3\xa4n uhrasi k\xc3\xa4tens\xc3\xa4 pelastaakseen poikansa, jonka Orm j\xc3\xa4tti kuolemaisilleen, yritt\xc3\xa4ess\xc3\xa4\xc3\xa4n syrj\xc3\xa4ytt\xc3\xa4\xc3\xa4 velje\xc3\xa4\xc3\xa4n, Vesimiest\xc3\xa4 kuninkaan valtaistuimelta. Vesimies esiintyi my\xc3\xb6hemmin my\xc3\xb6s Justice League Unlimitedin sarjan alussa, auttaessaan Ter\xc3\xa4smiest\xc3\xa4, Batmania ja Ihmenaista taistelemaan Ultimen ryhm\xc3\xa4\xc3\xa4 (Wind Dragon, Longshadow, Juice, Downpour ja Shifter)._NEWLINE_Vesimiest\xc3\xa4 ei kuitenkaan voitu en\xc3\xa4\xc3\xa4 k\xc3\xa4ytt\xc3\xa4\xc3\xa4 sarjan my\xc3\xb6hemmiss\xc3\xa4 jaksoissa oikeudellisista syist\xc3\xa4, Aquaman pilottijakson my\xc3\xb6t\xc3\xa4. Samaisesta syyst\xc3\xa4 Vesimiehen arkkivihollinen Black Manta ei my\xc3\xb6sk\xc3\xa4\xc3\xa4n esiintynyt sarjassa omalla nimell\xc3\xa4.\n_START_SECTION_\nBatman \xe2\x80\x93 pelottomat\n_START_PARAGRAPH_\nVesimies on yksi p\xc3\xa4\xc3\xa4vierashahmoista Batman \xe2\x80\x93 pelottomat -sarjassa, jossa sen \xc3\xa4\xc3\xa4nen\xc3\xa4 toimi John DiMaggio. Se on kuvailtu sarjakuvan tavoin Atlantisin kuninkaaksi ja merten suojeliaksi. Vesimies esiintyy sarjassa yst\xc3\xa4v\xc3\xa4llisen\xc3\xa4 seikkailijana, jolla on tapana kertoa omista seikkailuistaan l\xc3\xa4hes jokaiselle henkil\xc3\xb6lle tilanteesta riippumatta. Vesimiehell\xc3\xa4 on tuttujen erikoisvoimien lis\xc3\xa4ksi kyky manipuloida ymp\xc3\xa4rill\xc3\xa4 olevaa vett\xc3\xa4, sek\xc3\xa4 luoda niist\xc3\xa4 palloja, miekkoja ja suojakilpi\xc3\xa4. Sen ulkon\xc3\xa4k\xc3\xb6 pohjautuu p\xc3\xa4\xc3\xa4osin alkuper\xc3\xa4iseen oranssipaitaiseen ja vihre\xc3\xa4 trikoiseen versioon parran kera.\n_START_SECTION_\nOikeuden Puolustajat: Uusi rintama\n_START_PARAGRAPH_\nVesimiehell\xc3\xa4 oli pieni rooli elokuvassa Oikeuden Puolustajat: Uusi rintama, jossa se toi merelle oletettavasti hukkuneen Ter\xc3\xa4smiehen takaisin rannikolle.\n_START_SECTION_\nJustice League: Crisis on Two Earths\n_START_PARAGRAPH_\nVesimiehell\xc3\xa4 oli edellisen animaatioelokuvan tavoin pieni rooli vuoden 2010 elokuvassa Justice League: Crisis on Two Earths, jossa hahmon \xc3\xa4\xc3\xa4nen\xc3\xa4 toimi Josh Keaton. Se auttoi Batmania taistelemaan Superwomanin k\xc3\xa4tyreit\xc3\xa4 vastaan, jotka olivat tunkeutuneet Oikeuden Puolustajien vahtitorniin.\n_START_SECTION_\nYoung Justice\n_START_PARAGRAPH_\nVesimies esiintyi Young Justice animaatiosarjassa vuoden 2010 loppupuolella, jossa se on mentorin roolissa yhdess\xc3\xa4 muiden Oikeuden Puolustajien kanssa nuoremmille sankareille. Hahmon \xc3\xa4\xc3\xa4nen\xc3\xa4 toimii Phil LaMarr.'